ชื่อสถานที่: วัดม่วงชุม 
ประเภท: สถานที่ท่องเที่ยว
ตำบล: อินทร์บุรี
อำเภอ: อินทร์บุรี
จังหวัด: สิงห์บุรี
รหัสไปรษณีย์: 16110
พิกัด: 15.00219, 100.33686

สันนิษฐานว่าสร้างในสมัยอยุธยา เดิมชื่อว่า วัดกระดังงา เป็นวัดร้างตั้งแต่สมัยสงครามกับพม่าและเสียกรุงครั้งที่ 2 โดยได้ขุดค้นพบเศียรพระหินทรายเป็นจำนวนมาก ตัวอย่างโบราณวัตถุที่พบ คือ หลวงพ่อดำ ประดิษฐานอยู่บริเวณหลังวัด ขุดพบใต้ดินอยู่ทางด้านทิศเหนือของวัด ต่อมาเมื่อเหตุการณ์บ้านเมืองสงบ หลังมีอิสรภาพจากพม่า ชาวบ้านจึงได้กลับมาตั้งถิ่นฐานใหม่ จนประมาณปี พ.ศ. 2424 นายโคกร่วมกับชาวบ้านได้ก่อสร้างวัดขึ้นมาใหม่ ณ ที่ตั้งวัดปัจจุบันซึ่งใกล้กับวัดเดิม และตั้งชื่อว่า วัดม่วงชุม โดยชื่อวัดม่วงชุมมาจาก ชาวบ้านบางระจันได้ไปชุมนุมกันที่ใต้ต้นมะม่วงเพื่อที่จะทำการสร้างวัด จึงได้ชื่อว่า วัดม่วงชุม แปลว่า ชุมนุมใต้ต้นมะม่วง ทั้งนี้จะมีการจัดงานตักบาตรดอกไม้ในช่วงเทศกาลวันเข้าพรรษาของทุกปี